section_heading: Nakon pada NDH
paragraph_text: Zaslužan je za to što su se raspršene i neorganizirane križarske skupine na gospićkom području uspjele povezati, što se stvorila široka suradnička mreža, obavještajna služba, što su se opskrbili sanitetskom opremom, propagandnim sredstvima i materijalima. Sam se držao vrlo izolirano i pridavao je veliku pozornost svojoj tajnosti. Bio je izvrsni propagandist: držao se tajno. Kao i kad je izašao iz Gospića, i u gerili je bio okružen samo malom broju najpovjerljivijih ljudi. Zbog sigurnosnih razloga nije dopuštao da se drugi priključe njegovom užem krugu. Borbeno nisu djelovali, no propagandno-promidžbeno je bila iznimno učinkovita, jer je podigao moral križarskim skupinama, bolje povezao redove i omogućio da se okolno stanovništvo ohrabri i pomaže njegovu križarsku mrežu. Stanovnici Kosinja nekoliko mjeseci su ga snabdijevali hranom prije no što li je njegov položaj otkriven.